CELEX: 32012D0385
Language: et
Date: 2012-07-12 00:00:00
Title: 2012/385/EL: Komisjoni rakendusotsus, 12. juuli 2012 , millega muudetakse otsust 2009/12/EÜ Taanis kasutatavate searümpade liigitusmeetodite kinnitamise kohta (teatavaks tehtud numbri C(2012) 4712 all)

14.7.2012   
            
            
               ET
            
            
               Euroopa Liidu Teataja
            
            
               L 186/36
            
         KOMISJONI RAKENDUSOTSUS,
   12. juuli 2012,
   millega muudetakse otsust 2009/12/EÜ Taanis kasutatavate searümpade liigitusmeetodite kinnitamise kohta
   (teatavaks tehtud numbri C(2012) 4712 all)
   (Ainult taanikeelne tekst on autentne)
   (2012/385/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 43 punkti m koostoimes artikliga 4,
   ning arvestades järgmist:
   
               (1)
            
            
               Komisjoni otsusega 2009/12/EÜ (2) lubati Taanis kasutada searümpade liigitamiseks kuut meetodit.
            
         
               (2)
            
            
               Taani on avaldanud, et automaatseadme „AutoFom” edasiarendamine „versiooniks III” muudab selle kasutamise ja kalibreerimise soovitavaks Taani tapamajades. Seepärast on vaja töötada välja valem selle uue meetodi jaoks.
            
         
               (3)
            
            
               Taani on taotlenud komisjonilt luba kinnitada uus searümpade liigitusmeetod oma territooriumil ja on esitanud proovidissekteerimise üksikasjaliku kirjelduse, märkides põhimõtted, millel need meetodid põhinevad, selle proovidissekteerimise tulemused ning tailihasisalduse mõõtmiseks kasutatavad võrrandid komisjoni 10. detsembri 2008. aasta määruse (EÜ) nr 1249/2008 (milles sätestatakse ühenduse looma-, sea- ja lambarümpade klassifitseerimisskaalade ning kõnealuste klassifitseerimisskaalade kohastest hindadest teatamise üksikasjalikud rakenduseeskirjad) (3) artikli 23 lõikega 4 ette nähtud protokollis.
            
         
               (4)
            
            
               Kõnealuse taotluse läbivaatamisel on selgunud, et asjaomase liigitusmeetodi kinnitamise tingimused on täidetud. Seepärast tuleks lubada Taanil kõnealuse liigitusmeetodi kasutamine.
            
         
               (5)
            
            
               Seega tuleks otsust 2009/12/EÜ vastavalt muuta.
            
         
               (6)
            
            
               Seadme või liigitusmeetodite muutmine tohiks olla lubatud üksnes juhul, kui see on sõnaselgelt lubatud komisjoni rakendusotsusega.
            
         
               (7)
            
            
               Käesoleva otsusega ettenähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄEOLEVA OTSUSE:
   Artikkel 1
   Otsust 2009/12/EÜ muudetakse järgmiselt.
   
               1)
            
            
               Artiklile 1 lisatakse järgmine punkt g:
               
                           „g)
                        
                        
                           seade „Automatic ultrasound instrument (AutoFOM III)” ja sellega seotud hindamismeetodid, mille üksikasjad on esitatud lisa 7. osas.”
                        
                     
         
               2)
            
            
               Lisa muudetakse vastavalt käesoleva otsuse lisale.
            
         Artikkel 2
   Käesolev otsus on adresseeritud Taani Kuningriigile.
   
      Brüssel, 12. juuli 2012
      
         
            Komisjoni nimel
         
         
            komisjoni liige
         
         Dacian CIOLOȘ
      
   
   
      (1)  ELT L 299, 16.11.2007, lk 1.
   
      (2)  ELT L 6, 10.1.2009, lk 83.
   
      (3)  ELT L 337, 16.12.2008, lk 3.
   
      LISA
      Otsuse 2009/12/EÜ lisasse lisatakse järgmine 7. osa:
      
         „7.   osa
         
         AUTOMATIC ULTRASOUND INSTRUMENT (AutoFOM III)
         
                     1.
                  
                  
                     Käesoleva osaga ettenähtud eeskirju kohaldatakse siis, kui searümpade liigitamiseks kasutatakse seadet „AutoFOM III”.
                  
               
                     2.
                  
                  
                     Seade on varustatud 16 ultrahelianduriga (Carometec A/S), mis töötavad sagedusel 2 MHz ja mille vaheline mõõteulatus on 25 mm. Ultrahelimõõtmistega saadakse seljapeki ja lihase paksus ning nendega seotud näitajad. Mõõtmistulemused teisendatakse arvuti abil hinnanguliseks tailihasisalduseks (protsentides).
                  
               
                     3.
                  
                  
                     Rümba tailihasisaldus arvutatakse järgmise valemiga:
                     Ŷ = 72,05017 – (1,31831 × R2P5) – (0,37231 × R2P10) – (0,36672 × R2P11) + (0,03146 × R3P3) + (0,05058 × R3P5) – (0,02641 × R4P8) – (0,06667 × R4P10) – (0,27698 × R4P11)
                     kus:
                     Ŷ= rümba hinnanguline tailihasisaldus protsentides,
                     R2P5, R2P10, R2P11, R3P3, R3P5, R4P8, R4P10 ja R4P11 on seadmega „AutoFOM III” mõõdetavad muutujad.
                  
               
                     4.
                  
                  
                     Mõõtepunkte on kirjeldatud komisjoni määruse (EÜ) nr 1249/2008 (1) artikli 23 lõike 4 kohaselt Taani poolt komisjonile esitatud protokolli II osas.
                     Käesolev valem kehtib 50–110 kg kaaluvate rümpade puhul.
                  
               
      
         (1)  ELT L 337, 16.12.2008, lk 3.”